**Suomen jääpallomaajoukkue** edustaa Suomea kansainvälisissä jääpallon maajoukkuekilpailuissa. Se toimii Suomen Jääpalloliiton alaisuudessa. Suomen miesten jääpallomaajoukkuetta valmentaa Ari Holopainen.

Suomen maajoukkue on maailman kolmanneksi menestynein miesten jääpallomaajoukkue Neuvostoliiton ja myöhemmin Venäjän maajoukkueiden sekä Ruotsin maajoukkueen jälkeen. Suomi voitti ensimmäisen miesten jääpallon maailmanmestaruutensa 2004 Ruotsissa.

Historia
--------

### Varhaiset vuodet

Jääpallon maajoukkuetoiminta alkoi Suomessa heti maan itsenäistyttyä Suomen Palloliiton alaisuudessa. Alkuaikoina maajoukkue koostui lähes kokonaisuudessaan Viipurin Susien pelaajista. Ensimmäisessä maaottelussaan 23. helmikuuta 1919 Suomi kohtasi Ruotsin Töölön pallokentällä Helsingissä ja voitti 6 000 katsojan edessä käydyn kamppailun 4–1. 1920 joukkueiden uusintakohtaaminen Tukholmassa päättyi 3–3. Talvella 1922 Viipurin Sudet ei luovuttanut yhtään pelaajaansa Pohjoismaisiin kisoihin, ja maajoukkue koottiin hätäratkaisuna lähes kokonaan helsinkiläisistä pelaajista. Siitä huolimatta Suomi pystyi kukistamaan Ruotsin Tukholman stadionilla 6–4 voittaen samalla mestaruuden. Vuonna 1923 Ruotsi kykeni voittamaan Suomen Helsingissä maalein 3–5.

Vuosina 1923–1934 Suomi kohtasi Viron maajoukkueen kaikkiaan kuusi kertaa. Talvella 1923 Helsingin Jalkapalloklubin pelaajista koostunut maajoukkue voitti Helsingissä Viron peräti 22–0. Seuraavana vuonna Tallinnassa Suomen ja Viron välinen maaottelu päättyi Suomen voittoon 0–4.

### Sotavuodet

Suomen jääpallomaajoukkue Tukholman olympiastadionilla 11.2.1940.
Talvisodan aikana helmikuussa 1940 Suomi pelasi kaksi jääpallomaaottelua ruotsalaisten ja norjalaisten järjestäjien aloitteesta. Suomen maajoukkue koottiin pelaajista, jotka voitiin sen hetkinen sotatilanne huomioiden irrottaa rintamalta. Maajoukkueeseen nimettiin 16 pelaajaa ja kolme johtajaa: joukkueenjohtajina toimivat Palloliiton puheenjohtaja Erik von Frenckell sekä Työväen Urheiluliiton puheenjohtaja Urho Rinne ja valmentajana Max Viinioksa. 

Joukkueen pelaajisto koostui niin ikään sekä Palloliiton että TUL:n seurojen pelaajista. Ensimmäisessä maaottelussa 11. helmikuuta Suomi kohtasi Ruotsin Tukholman stadionilla. Ruotsi voitti ottelun 2–1 kymmentuhantisen yleisön edessä. Tukholman maaottelun jälkeen Suomi pelasi Oslossa ensimmäisen virallisen maaottelunsa Norjaa vastaan. Suomi voitti Norjan ottelussa 1–2. Katsojia oli paikalla noin 10 000. Maaotteluista kertyneet tuotot otteluiden järjestäjät lahjoittivat Suomen Punaiselle Ristille.

### Sotavuosien jälkeen

Oslon talviolympialaisissa 1952 jääpallo oli kisojen näytöslaji. Suomen jääpallomaajoukkue osallistui kisojen jääpalloturnaukseen, josta saavutuksena oli pronssia Ruotsin ja Norjan jälkeen. Vuonna 1957 Suomi oli mukana kaikkien aikojen ensimmäisissä jääpallon maailmanmestaruuskilpailuissa, jotka järjestettiin Helsingissä. Suomen maajoukkue saavutti Neuvostoliiton voittamista kisoista hopeaa. Ruotsi oli kolmas. 

### Nykyaika

Uusia jääpallomaita vastaan Suomen jääpallomaajoukkue on pelannut jääpallon maailmanmestaruuskilpailuissa. Yhdysvallat tuli MM-kisoihin helmikuussa 1985, Kazakstan helmikuussa 1997 ja Valko-Venäjä maaliskuussa 2001. 

Nykyään Suomi kohtaa muita maajoukkueita pääasiassa maailmanmestaruuskilpailuissa ja muissa turnauksissa kuten Russian Government Cupissa. Vuonna 2004 Suomi voitti ensimmäisen jääpallon maailmanmestaruutensa Ruotsissa järjestetyissä kisoissa. Suomi eteni loppuotteluun kaatamalla Venäjän välierässä 3–4. Loppuottelussa Ruotsia vastaan Suomi nousi varsinaisella peliajalla tappioasemasta tasalukemiin 4–4. Jatkoajalla Sami Laakkosen viimeistelemä kultainen maali ratkaisi maailmanmestaruuden Suomelle loppulukemin 4–5. Vuoden 2004 maailmanmestaruuden jälkeen Suomi on edennyt loppuotteluun kahdesti (2011, 2016) häviten molemmilla kerroilla Venäjälle.

Saavutukset
-----------

* 1 maailmanmestaruus: 2004
* 9 maailmanmestaruushopeaa: 1957, 1963, 1967, 1987, 1989, 1999, 2011, 2016, 2023
* 22 maailmanmestaruuspronssia: 1961, 1969, 1971, 1973, 1975, 1977, 1979, 1981, 1983, 1985, 1991, 1995, 1997, 2001, 2006, 2007, 2008, 2009, 2010, 2017, 2018, 2019
* 2 Russian Government Cupin hopeaa: 1978, 1990
* 9 Russian Government Cupin pronssia: 1972, 1974, 1976, 1980, 1982, 1986, 1988, 1998, 2002
* 1 Pohjoismaisten kisojen mestaruus: 1922

Päävalmentajat
--------------

* Suomi Pehr Lindholm, 1946–1952
* Suomi Sakari Salo, 1955–1961
* Suomi Reino Arvola, 1966–1971
* Suomi Pentti Jokinen, 1971–1973
* Suomi Esko Heltola, 1974–1976
* Suomi Kyösti Vilhunen, 1980–1983
* Suomi Seppo Jolkkonen, 1983–1989
* Suomi Antti Parviainen, 1989–1992
* Venäjä Vladimir Janko, 1992–1993
* Suomi Seppo Jolkkonen, 1993–1995
* Suomi Antti Parviainen, 1997–1999
* Suomi Esko Tammilehto, 1999–2004
* Ruotsi Sören Persson, 2004–2009
* Suomi Tommy Österberg, 2009–2013
* Suomi Antti Parviainen, 2014–2019
* Suomi Ari Holopainen, 2019-

Pelaajat
--------

Suomen joukkue Ruotsin MM-kilpailuissa Växjössä 28. maaliskuuta – 2. huhtikuuta 2023.

|  |
| --- |
| **Maalivahdit** |

| Pelipaikka | Numero | Nimi | Seura |
| --- | --- | --- | --- |
| Mv | 23 | Kimmo Kyllönen | Ruotsi IFK Vänersborg |
| Mv | 30 | Jussi Aaltonen | Ruotsi IFK Motala Bandy |
|

|  |
| --- |
| **Kenttäpelaajat** |

| Pelipaikka | Numero | Nimi | Seura |
| --- | --- | --- | --- |
|  | 41 | Elias Gillgren | Ruotsi IFK Motala Bandy |
|
|  | 5 | Jaakko Hyvönen | Ruotsi Broberg/Söderhamn |
|  | 7 | Casper Hänninen | Ruotsi IFK Motala |
|  | 66 | Tommi Määttä | Ruotsi Edsbyns IF |
|  | 8 | Tuomas Liukkonen | Suomi Kampparit |
|  | 14 | Samuli Helavuori (C) | Ruotsi Edsbyns IF |
|  | 9 | Niklas Holopainen | Ruotsi IFK Vänersborg |
|  | 6 | Teemu Määttä | Ruotsi Edsbyns IF |
|  | 10 | Kalle Lempinen | Ruotsi IFK Vänersborg |
|  | 11 | Riku Hämäläinen | Ruotsi Bollnäs |
|  | 15 | Tatu Ässämäki | Ruotsi Broberg/Söderhamn |
|  | 22 | Eero Paavola | Suomi Narukerä |
|  | 4 | Jimi Heinonen | Ruotsi Edsbyns IF |
|  | 61 | Emil Fedorov | Ruotsi Vetlanda BK |
|  | 16 | Tero Liimatainen | Ruotsi Frillesås |
|  | 20 | Topi Saukkonen | Suomi Kampparit |
|

### Eniten otteluita

*Tilanne 1. marraskuuta 2019.*

| # | Pelaaja | Vuodet | Ottelut | Maalit |
| --- | --- | --- | --- | --- |
| 1 | Samuli Niskanen |  | 169 | 107 |
| 2 | Ville Aaltonen |  | 161 | 47 |
| 3 | Jukka Ohtonen |  | 139 | 35 |
| 4 | Sami Laakkonen | –2016 | 138 | 127 |
| 5 | Esko Tammilehto |  | 121 | 16 |
| 6 | Ari Holopainen |  | 117 | 143 |
| 7 | Jarmo Haavisto |  | 115 | 1 |
| 8 | Timo Serenius |  | 110 | 45 |
| 8 | Mika Mutikainen |  | 110 | 36 |
| 10 | Veikko Niemikorpi |  | 106 | 63 |
| 10 | Mikko Lukkarila |  | 106 | 59 |

### Parhaat maalintekijät

*Tilanne 1. marraskuuta 2019.*

| # | Pelaaja | Vuodet | Maalit | Ottelut | Keskiarvo |
| --- | --- | --- | --- | --- | --- |
| 1 | Ari Holopainen |  | 143 | 117 | 1.22 |
| 2 | Sami Laakkonen |  | 127 | 138 | 0.92 |
| 3 | Samuli Niskanen |  | 107 | 169 | 0.63 |
| 4 | Veikko Niemikorpi |  | 63 | 106 | 0.59 |
| 5 | Mikko Lukkarila |  | 59 | 106 | 0.56 |
| 6 | Leo Segerman |  | 52 | 84 | 0.62 |
| 7 | Jouni Vesterinen |  | 51 | 94 | 0.54 |
| 8 | Markus Kumpuoja |  | 49 | 89 | 0.55 |
| 9 | Ville Aaltonen |  | 47 | 161 | 0.29 |
| 10 | Timo Serenius |  | 45 | 110 | 0.41 |

Katso myös
----------

* Suomen naisten jääpallomaajoukkue

Lähteet
-------

* Anttinen, Pekka: *Sata vuotta helsinkiläistä jääpalloa*. Helsinki: Botnia-69 ry, 2007.
* Maaottelumaalit (PDF) Suomen Jääpalloliitto. Viitattu 23. elokuuta 2011.

### Viitteet

1. ↑
2. ↑
3. ↑

Aiheesta muualla
----------------

* Suomen Jääpalloliitto
* Suomen Jääpalloliitto – Kaikki maajoukkuepelaajat
* Ylen Elävä arkisto – Jääpallon MM-kisat (Arkistoitu – Internet Archive)
* Ylen Elävä arkisto – Suomi–Norja-jääpalloa 1953 (Arkistoitu – Internet Archive)